**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 30 iunie 2025**

 Şedinţa începe la orele 1000.

 Se intonează Imnul de Stat.

 Convocarea şedinţei a fost făcută de către primarul municipiului prin Dispoziţia primarului nr. 205/2025.

 Sunt prezenţi domnii: Negură Mihăiţă – primar, Berențan Corneliu Petru – viceprimar şi doamna Erhan Rodica - secretar general al municipiului.

 Au fost invitați şi participă la şedinţă: Istrate Luminița, Crăciunescu Diana – Mihaela, Erhan-Vicol Daniela, Niță Luminița, Erhan Andrei, Latiș Mihai și Melen Daniel.

 Şedinţa este deschisă de domnul preşedinte Lițu Nicolae, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți: 15 consilieri locali, lipsesc motivat dnii. consilieri locali: Alboi-Țuvec Constantin, Macovei Virgil, Maftean Gheorghe și Paziuc Lucian, astfel încât şedinţa este legal constituită şi îşi poate desfăşura lucrările.

 Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 19.06.2025.

 2.Proiect de hotărâre numărul 75/10.06.2025 privind alegerea președintelui de ședință al Consiliului Local al municipiului Câmpulung Moldovenesc.

 Aviz comisii: Comisia juridică.

 Raport de specialitate: Direcția administrație publică și Compartiment juridic.

 3.Proiect de hotărâre numărul 76/10.06.2025 privind aprobarea vânzării directe a suprafeței de teren de 300 mp situat în strada Căprioarei nr. 47 proprietatea privată a municipiului Câmpulung Moldovenesc, cu respectarea dreptului de preempțiune pentru Pața Iuliu și Pața Maria, în calitate de proprietari ai construcțiilor existente pe acest teren.

 Inițiator: Primarul municipiului.

 Aviz comisii: Comisia urbanism și Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 4.Proiect de hotărâre numărul 77/10.06.2025 privind alocarea cantității de 21 m.c. material lemnos de lucru, în vederea luării unor măsuri pentru combatere efectelor inundațiilor din anul 2025.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 5.Proiect de hotărâre numărul 78/10.06.2025 privind aprobarea vânzării directe a cantității de 675.07 mc lemn de foc și 59.65 mc lemn de lucru cu diametrul la capătul gros de maxim 24 cm, din fondul forestier proprietate publică a municipiului Câmpulung Moldovenesc, către cetățenii municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 6.Proiect de hotărâre numărul 79/10.06.2025 cu privire la aprobarea modalităților de valorificare a unui volum brut de masă lemnoasă de 2582.03 mc, din proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 7.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul primar solicită suplimentarea ordinii de zi cu trei proiecte de hotărâre care au caracter de urgență:

 1.Proiect de hotărâre numărul 85/27.06.2025 privind aprobarea taxei de salubrizare pentru gestionarea deșeurilor reziduale, reciclabile și biodegradabile, provenite de la utilizatorii casnici din Municipiul Câmpulung Moldovenesc, precum și a Regulamentului privind instituirea și administrarea taxei de salubrizare pentru utilizatorii persoane fizice beneficiari ai serviciului de salubrizare din Municipiul Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția economică, Direcția Poliție Locală și Compartiment juridic.

 2.Proiect de hotărâre numărul 86/27.06.2025 pentru aprobarea devizului general privind cheltuielile necesare realizării obiectivului de investiții ,,Refacere instalații electrice Școala Gimnazială “Bogdan Vodă”, municipiul Câmpulung Moldovenesc, județul Suceava”.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 3.Proiect de hotărâre numărul 87/27.06.2025 privind atestarea apartenenței la domeniul public al Municipiului Câmpulung Moldovenesc a cotei de 8/12 părți-indivize din imobilul - teren cu nr. cadastral 39697 Câmpulung Moldovenesc.

 Inițiator: Primarul municipiului.

 Aviz comisii: Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 Se supune la vot suplimentarea ordinii de zi. Se votează cu 15 voturi ,,pentru”

 Se supune la vot ordinea de zi pe ansamblu. Se votează cu 15 voturi ,,pentru”.

 D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Nu sunt.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 19.06.2025).**

Nu sunt obiecţii.

Se supune la vot. Se votează cu 15 voturi „pentru”.

 **Se trece la punctul 2 de pe ordinea de zi (Proiect de hotărâre numărul 75/10.06.2025 privind alegerea președintelui de ședință al Consiliului Local al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Dl. consilier local Berențan - propun ca președinte de ședință pe domnul consilier local Simion Alexandru - Gheorghe.

Nu sunt alte propuneri.

Se supune la vot proiectul de hotărâre cu propunerea domnului consilier local Berențan. Se votează cu 15 voturi „pentru”.

Hotărârea a fost adoptată.

 **Se trece la punctul 3 de pe ordinea de zi (Proiect de hotărâre numărul 76/10.06.2025 privind aprobarea vânzării directe a suprafeței de teren de 300 mp situat în strada Căprioarei nr. 47 proprietatea privată a municipiului Câmpulung Moldovenesc, cu respectarea dreptului de preempțiune pentru Pața Iuliu și Pața Maria, în calitate de proprietari ai construcțiilor existente pe acest teren).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Dl. președinte de ședință – votul va fi secret. Prezintă procedura de vot.

 Se supune la vot secret proiectul de hotărâre. Se votează cu 13 voturi „pentru” și 2 consilieri locali nu au votat.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 77/10.06.2025 privind alocarea cantității de 21 m.c. material lemnos de lucru, în vederea luării unor măsuri pentru combatere efectelor inundațiilor din anul 2025).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Dl. președinte de ședință – votul va fi secret. Prezintă procedura de vot.

 Se supune la vot secret proiectul de hotărâre. Se votează cu 15 voturi „pentru”.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 78/10.06.2025 privind aprobarea vânzării directe a cantității de 675.07 mc lemn de foc și 59.65 mc lemn de lucru cu diametrul la capătul gros de maxim 24 cm, din fondul forestier proprietate publică a municipiului Câmpulung Moldovenesc, către cetățenii municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 15 voturi „pentru”.

 Hotărârea a fost adoptată.

 **Se trece la punctul 6 de pe ordinea de zi (Proiect de hotărâre numărul 79/10.06.2025 cu privire la aprobarea modalităților de valorificare a unui volum brut de masă lemnoasă de 2582.03 mc, din proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 13 voturi „pentru” și 2 ,,abțineri” (dnii. consilieri Popescu Nicolae și Cocuța-Piticari Cristina).

 Hotărârea a fost adoptată.

Dl. președinte de ședință – consultă comisia economică dacă are nevoie de pauză pentru discutarea proiectului de hotărâre introdus suplimentar pe ordinea de zi.

Dna. consilier local Alvirescu – nu avem nevoie de pauză, comisia economică a studiat proiectele introduse suplimentar pe ordinea de zi.

Se trece la discutarea proiectelor de hotărâre introduse suplimentar pe ordinea de zi:

 1.Proiect de hotărâre numărul 85/27.06.2025 privind aprobarea taxei de salubrizare pentru gestionarea deșeurilor reziduale, reciclabile și biodegradabile, provenite de la utilizatorii casnici din Municipiul Câmpulung Moldovenesc, precum și a Regulamentului privind instituirea și administrarea taxei de salubrizare pentru utilizatorii persoane fizice beneficiari ai serviciului de salubrizare din Municipiul Câmpulung Moldovenesc.

 Se dă cuvântul domnului primar pentru a prezenta referatul de aprobare la proiectul de hotărâre.

 Dă citire proiectului de hotărâre pe articole.

 Se prezintă raportul de specialitate al Direcției economice, raportul de specialitate al Direcției poliție locală și raportul de specialitate al Compartimentului juridic.

 Comisia nr. 1 avizează favorabil proiectul de hotărâre.

 Discuții:

 Dl. primar – detaliază și informează corect cetățenii cu privire la stabilirea taxei de salubrizare. Discutăm pe date exacte, nu pe chestiuni populiste. Suntem aleși pentru a gestiona corect bugetul pentru toate secțiunile. Calculele cu privire la stabilirea taxei sunt efectuate pentru persoane care au contracte încheiate, este o diferență de 4900 persoane. Nici în momentul de față, câmpulungenii nu au înțeles că trebuie să-și încheie contract cu firma de salubrizare pentru gunoiul menajer. Știți foarte bine ce eforturi au depus colegii din primărie în vederea informării și depistării persoanelor care nu dețin contract pe persoană fizică pentru gunoiul menajer și cel reciclabil. Începând cu luna iunie, operatorul unic la fiecare sfârșit de lună emite factură, iar diferența de la 28 lei la 40,64 lei trebuie plătită din bugetul local. Bugetul primăriei o să fie foarte afectat, avem multe proiecte care trebuiesc susținute/cofinanțate din bugetul local. Datorită anumitor cetățeni care nu sunt corecți, riscăm să pierdem anumite proiecte. Am respectat toate procedurile legale în vederea depistării celor 4900 de persoane. Taxa propusă de 28 de lei este pentru serviciul prestat de firma Fritehnic în vederea ridicării gunoiului menajer și cel reciclabil din fața porților și de la insulele ecologice. Cele 4900 de persoane, nici după aproape 3 ani nu conștientizează că au produs gunoi și trebuie să fie corecți. Toate insulele ecologice sunt supravegheate și monitorizate video, cei care nu vor respecta procedura vor fi drastic sancționați. Agenții economici încheie contract direct cu firma Fritehnic, sunt câțiva dintre ei care încearcă să păcălească prin anumite moduri. Obligația mea ca ordonator de credite este să vă informez și să vă prezint corect realitatea. Pentru mine ar fi fost mult mai simplu să stabilim o taxă cât mai mică pentru a da bine în fața tuturor. Fiecare municipiu are un număr de persoane, un număr de proiecte și un anumit buget, nu putem face comparație, fiecare își gestionează cum știe mai bine. Câmpulungenii trebuie să fie corecți să-și încheie contract și să-și plătească serviciile pe care le prestează operatorul. Nu vreau să jignesc, dar o parte dintre cetățeni sunt neserioși. Am distribuit cartele la proprietarii apartamentelor care sunt arondați la insulele ecologice, a fost un efort din partea colegilor din primărie pentru a gestiona acest subiect. Calculul real la numărul de locuitori ar trebui să fie 40,54 lei, eu am propus 28 lei, vedem în timp ce se întâmplă. În momentul de față, primăria s-a transformat în organ de anchetă, noi trebuie să respectăm legislația. Avem toate datele corecte în privința gestionării acestui serviciu, dvs. decideți dacă aprobați acest proiect de hotărâre. Nu suntem în campanie electorală, noi trebuie să luăm decizii corecte și să respectăm legislația. Licitația pentru Lot 4 a respectat legislația în vigoare și trebuie pusă în aplicare. În ședința de astăzi, dacă nu vom aproba proiectul de hotărâre, nu vom putea încasa de la populație și vom fi nevoiți să achităm plata facturii serviciilor prestate de firma Fritehnic din bugetul local. Începând de mâine, firma Fritehnic va avea în dotare o mașină monovolum pentru gunoiul menajer și cel reciclabil. Prezintă graficul de ridicare a gunoiului.

 Dl. consilier local Popescu – vă invit să ne reducem intensitatea acestor discuții și să avem răbdare cu fiecare, deoarece este un proiect foarte important pentru comunitate și pentru unitatea administrativ teritorială. Suntem dispuși să susținem orice amendament benefic pentru orice proiect de hotărâre. Noi am depus 3 amendamente, unul la proiectul de hotărâre, iar cele 2 la regulament. În momentul de față ne dorim să mențin prețul actual. Avem și noi puncte de vedere, dar nu găsesc o bază de justificare pentru creșterea taxei de salubrizare. Nu mă raportez doar la inflație, nici la veniturile câmpulungenilor ci la realitățile din teren. Nu avem o situație certă a cantităților totale de gunoi ridicate de la persoane fizice și juridice. Dl. primar a evidențiat că unii agenți economici recurg la alte metode de descărcare a deșeurilor. De ce trebuie să plătim noi pentru unii agenți economici? Am observat că unele localități au taxa stabilită mult mai mică față de noi. Noi ne raportăm la date incerte și mă îndoiesc că anumite persoane fizice generează o cantitate atât de mare de deșeuri. Sunt de acord cu propunerea d-lui Varvaroi, cât arunci atât plătești, dar din păcate nu avem cipuri la pubele. Propun să adoptăm un principiu a prudenței fiscale. Haideți să menținem taxa la 22 lei și împreună cu aparatul de specialitate să monitorizăm acest serviciu și apoi să analizăm dacă taxa poate să crească sau să scadă. Dă citire și prezintă amendamentele propuse.

 Dl. consilieri local Varvaroi – este un proiect de hotărâre cu impact major asupra curățeniei orașului, precum și asupra bugetului primăriei. Trebuie să facem distincția între proiectul prin care a fost stabilit de către operatorul unic pe această zonă și modul în care primăria alege să stabiliească modul de plată a acestui serviciu. De un an de zile am solicitat și nu am intrat în posesia caietului de sarcini care a stat la baza licitației pentru stabilirea operatorului unic, sper că îl vom primi și vom găsi soluții pentru buna funcționare a acestui serviciu. Introducerea în mod retroactiv a taxei este înafara legii, compartimentul de specialitate trebuia să reacționeze și să vină cu proiectul de hotărâre mai repede. Problemele prezentate de dl. primar sunt reale și certe, dar din punctul meu de vedere adoptarea proiectului în forma prezentată nu este decât o amânare o problemei și o îndemnare la furt. Costul gunoiului nu-l putem noi modifica, el a fost stabilit printr-o licitație publică pe întreaga zonă. Modul în care alegem să transmitem aceste costuri către cetățeni este responsabilitatea noastră, putem să o facem în paușal sau putem găsi o metodă de contorizare. Tot ce a ridicat firma de la persoanele fizice a fost la paușal. Noi trebuie să facem în așa fel încât plata să fie făcută la cantitatea ridicată. Am propus introducerea unor saci de gunoi personalizați. Consider că aplicarea taxei de salubrizare este nerealistă, în termen de 2 luni de zile este imposibil ca personalul din primărie să proceseze declarațiile pe proprie răspundere. Verificarea declarațiilor ar trebui făcută de către poliția locală. Este o muncă pe care ne-o asumăm fără a fi necesară. Ar fi un avantaj cu distribuirea sacilor personalizați. Personal consider că oamenii vor fi nemulțumiți de stabilirea taxei, ei nu percep că ridicarea gunoiului este un serviciu. Sper că vor fi făcute într-un mod corect și într-o perioadă scurtă putem duce modul de colectare a banilor într-o zonă de transparență și corectitudine. Voi vota împotriva acestui proiect, deoarece nu rezolvă nimic și prelungește această situație care va duce la încărcarea bugetelor în mod nejustificat.

 Dl. consilier local Boicu – 1 iunie este momentul când se trece de la un contract la alt contract de salubrizare, la noi este același operator. Se știa de ceva timp că urmează să fie operator unic, noi în momentul de față trebuie să plătim și să votăm un regulament. În cei 9 ani de mandat, am încercat să fiu echilibrat față de compartimentul de specialitate, dar în acest moment susțin că nu și-au făcut treaba la timp. Soluție perfectă nu este, nouă ne trebuia timp pentru a analiza soluția cea mai benefică. Toți trebuie să înțeleagă că avem datoria de a plăti gunoiul pe care îl producem corect. Noi trebuie să identificăm acele persoane fizice și juridice care nu plătesc corect. În momentul în care acele persoane vor fi identificate cu siguranță facturile vor scădea. Noi trebuie să găsim soluții corecte pentru a funcționa cât mai bine acest serviciu. Nu este un proiect ușor, dar noi ne întâlnim aici pentru a lua deciziile cele mai bune.

 Dl. consilier local Simion – nu sunt de acord cu preluarea în metrii cubi, deoarece este o invitație la furt. Trebuie să găsim o modalitate ca gunoiul ridicat să fie cântărit.

 Dl. președinte de ședință – proiectul de hotărâre se referă la persoanele fizice, cele juridice încheie contract direct cu firma Fritehnic. Regulamentul este stabilit de la nivel județean, nu putem noi modifica.

 Dl. consilier local Posa – din datele prezentate avem 5000 tone de gunoi menajer, în care sunt incluse și profesiile liberale. Mulți agenți economici au depus gunoi la platformele de la Stadion. Dacă în 2 ani nu am reușit să identificăm acele persoane care nu au încheiat contract, credeți că vom reuși acum? Varianta de contorizare mi se pare cea mai corectă, voi susține termenul de amânare pentru depunerea acestor declarații pe proprie răspundere.

 Dl. consilier local Sidor – ar trebui ca fiecare cetățean să plătească cantitatea de gunoi pe care o produce în fiecare gospodărie. Este o mare anomalie și la plata gunoiului produs de persoanele juridice. Nu sunt de acord cu taxa stabilită.

 Dl. consilier local Cîrmaci – aș dori ca dl. consilier Varvaroi să detalieze varianta cu sacii personalizați pentru a înțelege și cetățenii.

 Dl. președinte de ședință – dl. consilier local Varvaroi a prezentat în cadrul ședinței cu firma Fritehnic varianta sacilor personalizați.

 Dl. primar – referitor la plata facturii pe iunie, dacă veți aproba sub o formă sau alta proiectul se poate achita factura fără probleme. Dvs. puteți iniția orice proiect de hotărâre, nu lăsați doar pe primar. Nu ne jucăm cu vorbe aici, trebuie exact pe cifre. Nu putem face comparație cu alte UAT-uri, fiecare are problemele sale. Nu fac chestiuni populiste, eu spun realitatea. Vedem în câteva luni cum vor decurge lucrurile și putem reveni asupra reanalizării taxei de salubrizare.

 Dl. consilier local Varvaroi – chiar în regulament scrie că aceste discuții pot fi prelungite, nu avem interes să ne certăm, vrem doar să găsim soluții. Lucrurile cu sacii personalizații ar funcționa într-un mod foarte corect, sigur, rapid și fără taxe ascunse. În foarte multe locuri din Europa funcționează foarte bine. Prezintă sumar varianta sacilor personalizați. Este o variantă transparentă și corectă. Eu cred că este mai importantă rezolvarea problemei, decât blocarea unor investiții. Sunt primării de comune care au implementat sistemul sacilor personalizați pentru resturile vegetale din gospodării.

 Dl. primar – nu vreau să contrazic pe nimeni, fiecare are dreptul să vină cu sugestii/variante de a rezolva această problemă. Nu spun că varianta d-lui consilier Varvaroi nu este bună, dar trebuie să ne gândim că trăim în România nu în țările occidentale. Sunt convins că funcționarii din primărie au gestionat destul de bine și acest serviciu. Inițiați dvs. un proiect de hotărâre care se va adapta perfect bugetului nostru. A fost o dezbatere constructivă, eu mi-am făcut obligația și am informat corect situația gestionării deșeurilor.

 Dl. președinte de ședință – din punctul meu de vedere, situația nu o să se rezolve astăzi. Indiferent de ce vom vota, probleme tot o să fie. Noi trebuie să identificăm pe cei care nu plătesc pentru a intra într-o normalitate. Clar este că firma Fritehnic va emite o factură, iar primăria trebuie să o plătească.

 Dl. consilier local Popescu – dl. primar vă rog nu mai acuzați de populism pe cei care vin cu soluții constructive. Consider că și eu am prezentat date certe în cele 3 amendamente. Mă îndoiesc că acea cantitate de 5000 tone pe an este o cantitate corectă și reală, nu cred că cetățenii generează așa o cantitate mare de deșeuri.

 Se supune la vot amendamentul nr. 1 al domnului consilier Popescu Nicolae. Se votează cu 4 voturi ,,pentru”(dnii. consilieri Popescu, Cîrmaci, Posa și Cocuța-Piticari), 6 voturi ,,împotrivă” (dnii. consilieri Berențan, Alvirescu, Varvaroi, Nuțescu-Bilinsci, Munteanu și Lițu) și 5 ,,abțineri” (dnii. consilieri Boicu, Costeliuc, Simion, Badale și Sidor).

 Amendamentul a fost respins.

 Se supune la vot amendamentul nr. 2 al domnului consilier Popescu Nicolae. Se votează cu 11 voturi ,,pentru”(dnii. consilieri Lițu, Berențan, Alvirescu, Costeliuc, Nuțescu-Bilinschi, Munteanu, Sidor, Popescu, Cîrmaci, Posa și Cocuța-Piticari), 2 ,,abțineri” (dnii. consilieri Boicu și Varvaroi) și 2 consilieri nu au votat (Badale și Simion).

 Amendamentul a fost aprobat.

 Se supune la vot amendamentul nr. 3 al domnului consilier Popescu Nicolae. Se votează cu 13 voturi ,,pentru”(dnii. consilieri Lițu, Berențan, Alvirescu, Costeliuc, Nuțescu-Bilinschi, Munteanu, Simion, Badale, Sidor, Popescu, Cîrmaci, Posa și Cocuța-Piticari), 2 ,,abțineri” (dnii. consilieri Boicu și Varvaroi).

 Amendamentul a fost aprobat.

 Se supune la vot proiectul de hotărâre cu amendamentele propuse de dl. consilier Popescu și aprobate. Se votează cu 5 voturi ,,pentru” (dnii. consilieri: Alvirescu Ioana, Berențan Corneliu, Lițu Nicolae, Nuțescu-Bilinschi Amelia și Munteanu Mircea), 4 voturi ,,împotrivă” (dnii. consilieri: Cocuța-Piticari Cristina, Popescu Nicolae, Simion Alexandru și Varvaroi Vasile), 5 ,,abțineri” (dnii. consilieri: Boicu Alin, Costeliuc Cornel, Cîrmaci Nicolai, Posa Adrian și Sidor Cristian) și nu a votat dna. consilier Badale.

 Hotărârea a fost respinsă.

 2.Proiect de hotărâre numărul 86/27.06.2025 pentru aprobarea devizului general privind cheltuielile necesare realizării obiectivului de investiții ,,Refacere instalații electrice Școala Gimnazială “Bogdan Vodă”, municipiul Câmpulung Moldovenesc, județul Suceava”.

 Se dă cuvântul domnului primar pentru a prezenta referatul de aprobare la proiectul de hotărâre.

 Dă citire proiectului de hotărâre pe articole.

 Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

 Comisia nr. 1 avizează favorabil proiectul de hotărâre.

 Discuții:

 Dl. consilier local Posa – cu ceva timp în urmă la Școala ,,Bogdan Vodă” s-au făcut reparații capitale la întreaga clădire. Din documentație reiese faptul că unitatea de învățământ solicită bani pentru instalația electrică, nu mi se pare corect din moment ce au fost efectuate lucrările.

 Dl. primar – în momentul de față noi discutăm despre corpul B și sala de sport.

 Se supune la vot proiectul de hotărâre. Se votează cu 15 voturi ,,pentru”.

 Hotărârea a fost adoptată.

 3.Proiect de hotărâre numărul 87/27.06.2025 privind atestarea apartenenței la domeniul public al Municipiului Câmpulung Moldovenesc a cotei de 8/12 părți-indivize din imobilul - teren cu nr. cadastral 39697 Câmpulung Moldovenesc.

 Se dă cuvântul domnului primar pentru a prezenta referatul de aprobare la proiectul de hotărâre.

 Dă citire proiectului de hotărâre pe articole.

 Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

 Comisia nr. 2 avizează favorabil proiectul de hotărâre.

 Nu sunt discuții.

 Se supune la vot proiectul de hotărâre. Se votează cu 15 voturi ,,pentru”.

 Hotărârea a fost adoptată.

 **Se trece la punctul 8 de pe ordinea de zi (Diverse).**

 Dl. primar – informează și detaliază stadiul proiectelor și a investițiilor din oraș. Neavând posibilitatea de a susține din buget, suntem nevoiți să accesăm un împrumut pentru a putea cofinanța proiectul pe ,,axa 13”.

 Dl. consilier local Simion – în urmă cu câteva luni am solicitat să ni se prezinte modalitatea de plata a taxei de salubrizare a cetățenilor de pe Bodea, nici în momentul de față nu am primit răspuns. Am solicitat în ședințele trecute să se găsească soluții pentru buna funcționare a pieței agricole (tarabe și toalete ecologice), nu ar fi necesar o sumă atât de mare. Solicit să se aibă în vederea reabilitarea străzilor Decebal și D-tru Dima, deoarece în timpul perioadelor ploioase inundă curțile și stropesc fațadele caselor.

 Dl. președinte de ședință – veți primi răspuns la solicitările dvs.

 Dl. consilier local Cîrmaci – solicit să se compacteze pietrișul depus pe străzile unde au fost efectuate lucrări de către firma Dimex.

 Dl. primar – referitor la lucrările privind proiectul ,,apă și canal”, firma Dimex va aduce străzile la forma inițială. Sunt mulțumit de ritmul lucrărilor, dar nu și de modul de aducere la forma inițială a străzilor. Cu toții suntem conștienți că este un disconfort pentru cetățeni.

 Dl. consilier local Posa – în momentul când se toarnă covor asfaltic să se aibă în vedere calitatea lucrării.

 Dl. primar – aparatul de specialitate gestionează multe proiecte, cu foarte mulți bani și finanțări diferite și sunt convins că respectă legislația și pașii legali. Am avut control de la Curtea de Conturi Suceava pe linie de investiții, constatându-se că aparatul de specialitate își face datoria, nefiind constatate probleme. Locația târgului agricol este teren privat și nu se pot face investiții, locația este provizorie.

 Dl. consilier local Varvaroi – este un efort al aparatului de specialitate și al domnului primar de a duce la bun sfârșit proiectul ,,apă și canal”. Cetățenii întreabă dacă partea de branșament este prinsă în acest proiect. Trebuie găsită o modalitate de finanțare pentru a putea ajuta cetățenii. În curând agenții economici se vor trezi cu prima factură emisă de către firma Fritehnic, solicit să ni se pună la dispoziție contractul și caietul de sarcini pentru a cunoaște regulile după care a fost încheiat acest contract.

 Dl. primar – proiectul este pe fonduri europene, branșamentele sunt executate de către firmă. Consiliul local și primăria vor găsi alte surse de finanțare pentru branșarea locuințelor care nu au fost prinse în acest proiect. În cel mai scurt timp, colegii din primărie o să pună la dispoziția domnilor consilieri toate documentele solicitate de către dl. consilier Varvaroi. Referitor la proiectul privind stabilirea taxei de salubrizare, haideți să ne unim forțele și să găsim soluții benefice.

 Dl. consilier local Posa – când am discutat despre reabilitarea străzilor, m-am referit la cei pe care îi plătim pentru asistență tehnică, nu la cei din aparatul de specialitate.

 Dl. consilier local Boicu – aveți informații despre reabilitarea și modernizarea stației de epurare?

 Dl. primar – din discuțiile avute cu ACET, a fost desemnat o firmă câștigătoare a licitației. Proiectul POIM este pe fonduri europene și prevede anumite reglementări.

 Dl. consilier local Popescu – având în vedere că proiectul privind stabilirea taxei de salubrizare a fost respins, invit și ne punem la dispoziția aparatului de specialitate al primăriei pentru a găsi o variantă de proiect și regulament pentru a putea funcționa în mod onest și corect în fața cetățenilor. Suntem aici pentru a ne pune în folosul serviciului public și al cetățenilor. Dacă locuiesc în altă țară, nu înseamnă că vin cu o viziune greșită și nici varianta prezentată de dl. consilier Varvaroi cu modele din străinătate nu este o practică greșită. Nivelul de taxare trebuie să fie just și corect pentru buzunarul cetățeanului. Vă rog să ne includeți în orice discuție cu privire la elaborarea proiectului.

 Dl. președinte de ședință – dă cuvântul din rândul invitaților.

 Dl. medic veterinar Ungureanu Vlad – la cererea domnului consilier local Simion prezintă și detaliază raportul trimestrial de activitate a serviciului de gestionare a câinilor fără stăpân din municipiul Câmpulung Moldovenesc. Informează apariția unui caz de rabie la om, apărut în județul Iași.

 Dl. consilier local Cîrmaci – sesizează că în zona str. Octav Băncilă și str. Prieteniei (zona ACR) sunt locați mai mulți câini de către un Ong care prezintă un real pericol pentru cetățeni.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1300.

 **PREŞEDINTE DE ŞEDINŢĂ, SECRETAR GENERAL,**

 **Lițu Nicolae Erhan Rodica**

**Întocmit,**

 Ropcean Luminița-Georgeta